Príloha č. 2

Vyhodnotenie realizácie Národného plánu regionálneho rozvoja 
Slovenskej republiky

Rozdiely vo vývoji ekonomík možno spozorovať nielen na úrovni krajín (NUTS 1), ale aj na ich vnútroštátnej regionálnej úrovni. Príkladom regionálnych disparít je aj Slovenská republika. Z hľadiska ekonomickej úrovne je najvyspelejším regiónom SR Bratislavský kraj. K celkovému obrazu však treba povedať, že pozícia bratislavského kraja je daná objektívnymi skutočnosťami: hlavné mesto, ekonomicko-finančné centrum, dostupnosť vysokoškolsky vzdelaných ľudí atď. Odhliadnuc od Bratislavy už nie je možné hovoriť o výrazných regionálnych rozdieloch.

Analogicky existujú rozdiely v jednotlivých regiónoch SR aj z hľadiska efektívnosti produkcie. Dôkazom je veľkosť hrubej pridanej hodnoty, akou prispievajú konkrétne regióny. Podľa štatistiky EUROSTAT-u sa na tvorbe hrubej pridanej hodnoty v SR najviac podieľa Bratislavský kraj, ktorý viac ako štvrtinou prispieva k tvorbe pridanej hodnoty na Slovensku. Okrem Prešovského kraja dosahujú ostatné regióny SR približne 10%-ný podiel na tvorbe hrubej pridanej hodnoty

Stále vysoká miera nezamestnanosti je v dôsledku nepružného trhu práce negatívnym javom nielen na Slovensku ako celku, ale aj v jeho jednotlivých regiónoch. Vývoj na trhu práce je aj z regionálneho hľadiska spätý s ekonomickou úrovňou daného regiónu. Je teda zrejmé, že Bratislavský kraj ako najvyspelejší región SR sa vyznačuje najmenším počtom nezamestnaných v porovnaní s ostatnými krajmi SR. 

Podrobný prehľad hodnotiacich parametrov v rámci jednotlivých globálnych cieľov          resp. opatrení za rok 2004 uvádza nižšie uvedená tabuľka č.1.
Tabuľka č.1	
Globálne ciele	Opatrenia	Hodnotiace parametre	BA	NR	TT	TN	ZA	BB	PO	KE	
Globálny cieľ č. 1	Opatrenie 1.1	Novozaložené podnikateľské subjekty
podniky	441	66	189	182	178	262	217	169	
		Novozaložené podnikateľské subjekty 
fyzické osoby - podnikatelia	9 232	6 931	5 594	5 731	8 890	6 760	8 134	5 444	
	Opatrenie 1.2	Počet pracujúcich v hospodárstve spolu
 (tis.osôb)	303,1	278,9	250,4	269,1	273,8	239,2	286	270,1	
	Opatrenie 1.4	Počet nezamestnaných spolu
 (tis.osôb)	27	71	36	25,4	57,9	86,8	85,4	91,3	
	Opatrenie 1.5	Stavebná produkcia spolu 
(mil. Sk b.c.)	27 923	8 801	10 136	10 042	15 099	6 570	10 900	12 097	
Globálny cieľ č. 2	Opatrenie 2.3	Tržby za vlastné výkony a tovar v priemysle spolu
(mil. Sk b.c.)	596 599	95 570	142 192	143 549	136 539	105 364	68 344	177 671	
	Opatrenie 2.4	Tržby za vlastné výkony a tovar v maloobchode spolu
(mil. Sk b.c.)	113 275	31 706	45 165	30 713	47 634	36 697	22 395	28 212	
		Tržby za vlastné výkony a tovar vo veľkoobchode spolu
(mil. Sk b.c.)	217 886	49 383	55 507	56 039	72 748	30 473	44 232	49 029	
		Podnikateľské subjekty za rok 2004 
Podniky spolu k 31.12.2004	22 364	6 678	6 602	7 737	7 464	7 183	7 311	8 868	
		Podnikateľské subjekty za rok 2004 
Fyzické osoby k 31.12.2004	59 873	44 932	39 079	40 039	51 092	38 485	47 547	39 331	
Globálny cieľ č. 3		Bližší popis viď nižšie									
Globálny cieľ č. 4		Bližší popis viď nižšie									
Globálny cieľ č. 5
		Bližší popis viď nižšie									
Globálny cieľ č. 6	Opatrenie 6.1	Trvalo udržateľný rozvoj vidieckych oblastí
(v tis. Sk)					61 940			161 500	
	Opatrenie 6..2	Rozvoj multifunkčného poľnohospodárstva
(v tis. Sk)				243 374	239 680			112 494	
	Opatrenie 6..3	Zvýšenie konkurencieschopnosti poľnohospodárstva a lesníctva (v tis. Sk)					51789			102 687	
		Tržby za predaj poľnohospodárskych výrobkov spolu
(mil. Sk b.c.)	1 954	12 419	8 960	4 029	2 404	4 466	2 979	3 796	

1.	Regionálny operačný program Bratislavský kraj - (ROP Bratislava)

V oblasti reštrukturalizácie a stimulácie rozvoja podnikov majú z územného hľadiska rozhodujúci podiel na tržbách za vlastné výkony a tovar okresy Bratislava II (43,5%) a Bratislava IV (37,1%). Tržby najdynamickejšie rástli v okrese Malacky v odvetví výroby dopravných prostriedkov. Podiel Bratislavy na tržbách za vlastné výkony a tovar v sledovanom polroku dosiahol 92,5%. Register organizácií Bratislavského kraja k 30. júnu 2004 obsahoval 85 359 právnych aktívnych subjektov, v porovnaní s rovnakým obdobím minulého roka vzrástol o 9 905 subjektov, t.j. o 13,1%.
V roku 2004 sa pokračovalo vo sfére modernizácie a rozvoja dopravnej infraštruktúry s dobudovaním diaľničného úseku na území Bratislavy výstavbou úseku Viedenská cesta – prístavný most a Lamačská cesta – Staré grunty cez tunel Sitiny  (projekt ISPA) 
V prvom polroku 2004 bolo na území Bratislavského kraja dokončených 1597 bytov, z toho 1014 v Bratislave, 156 v okrese Malacky, 154 v okrese Pezinok a 273 v okrese Senec. Počet dokončených bytov v Bratislavskom kraji bol  v porovnaní s ostatnými krajmi najvyšší a dosiahol podiel na celoslovenskom úhrne 5415 dokončených bytov až 29,5%. 
K 30.6.2004 bolo v Bratislavskom kraji 169 ubytovacích zariadení, ktoré poskytovali 5480 izieb s 12 159 lôžkami. Z celkovej kapacity 120 733 lôžok v ubytovacích zariadeniach v SR pripadlo na Bratislavský kraj 10,1%, čo je v medzikrajskom porovnaní 4. miesto. V priebehu I. polroka 2004 využilo služby ubytovacích zariadení 316 436 návštevníkov, z toho 174 480 zahraničných (55,1%). Celkový počet návštevníkov oproti predchádzajúcemu obdobiu vzrástol o 12,1%, z toho počet zahraničných návštevníkov vzrástol o 23,5%.
V roku 2004 bol dobudovaný a uvedený do prevádzky inkubátor pre MSP so sídlom v Malackách (s finančnou podporou fondu PHARE CBC SR/AT). Slovenská technická univerzita v Bratislave v rámci grantovej schémy INTEG v programe PHARE CBC buduje Univerzitný technologický inkubátor na podporu vznikajúcich high-tech spoločností
Prebieha realizácia projektu  Revitalizácia vodného kanála Chorvátske rameno a realizácia projektu Systém odvedenia odpadových vôd v obciach v povodí Moravy (podporované  fondom PHARE CBC SR/AT).

2. Regionálny operačný program Slovensko – Juhozápad		
    (ROP Slovensko -  Juhozápad)

V oblasti reštrukturalizácie, mikroekonomickej adaptácie a stimulácie rozvoja   podnikov sa zavádzali výskumné poznatky do výroby, zamerané na zvyšovanie kvality výrobkov a efektívnosti ich výroby priebežne.
V roku 2004 došlo k vybudovaniu resp. k transformácii dvoch RPIC a k vybudovaniu regionálnej rozvojovej agentúry. 
Vrámci cezhraničnej spolupráce a zamestnávania našich občanov v Maďarsku bolo pomocou tohto programu zamestnaných 785 občanov. V rámci programu absolventskej práce dlhodobo nezamestnaných sa zaškolilo 1300 osôb.
Aby sa zabezpečil kontinuálny rast konkurencieschopnej produkcie a služieb s osobitným  zreteľom na malé a stredné podnikanie, ako grant bol udelený technologický inkubátor v rámci verejnej výzvy ku  Grantovej  schéme pre rozvoj inovácií a technológií INTEG 2002/000.642.01vo výške 1 253 143 EUR.
Finančné čiastky investované do modernizácie železničnej trate boli vo výške 55 mil. EUR. Celkový počet dokončených bytov do konca júna 2004 bol vo výške 1597 a počet rozostavaných bytov dosiahol výšku 8966 bytov. 

Projekty Phare – realizácia 2004-2005:
V rámci grantovej schémy Miestneho a regionálneho rozvoja bola poskytnutá finančná podpora zo ŠR vo výške   4 972 000 Sk a zo zdrojov EU 49 225 000 EUR a v grantovej schéme rozvoja ľudských zdrojov 121 090 000 EUR.
V rámci programu rozvoja verejných prác dosiahla výška investícií do infraštruktúry regiónov čiastku 686 mil. EUR.
Pre zvýšenie pružnosti trhu práce v regiónoch, počet osôb v rámci posilnenia kapacít ľudských zdrojov formou zlepšenia zamestnanosti a vzdelanosti bol 4295
V rámci rozširovania siete sociálnych zariadení v neštátnych subjektoch došlo k zápisu dvoch subjektov do registra a zaevidované boli ďalšie tri subjekty. Finančný príspevok bol poskytnutý 34 registrovaným subjektom. V roku 2004 bola stavebne ukončená stavba „Úpravy a dostavba stavebnej časti ZÚNZ Trnava“.
V rámci podpory rozvoja systému vzdelávania bolo 12 úspešných projektov. Dostatočne hustá sieť odborných škôl poskytuje možnosti štúdia takmer v každom okresnom sídle, čím je rozmiestnenie siete vyhovujúce, tak na uspokojenie uchádzačov, ako i potreby praxe.
V oblasti podpory rozvoja občianskych iniciatív v regiónoch boli schválené 2 žiadosti s podmienkou, jedna žiadosť bola odporúčaná na prepracovanie a jedna žiadosť bola zamietnutá.

3.	Regionálny operačný program Slovensko – Severozápad	
     (ROP Slovensko – Severozápad)

Na vytváranie a udržanie pracovných miest formou mikropôžičiek a na podporu rozvoja spracovania a využívania drevnej suroviny bolo poskytnutých 284 471 tis.Sk a 511 885 tis. Sk zo zdrojov EU.
Pre zabezpečenie kontinuálneho rastu konkurencieschopnej produkcie pre MaS podniky boli vynaložené finančné čiastky vo výške 20 700 tis. Sk zo ŠR a 183 343 tis. Sk zo zdrojov EU. 
Do modernizácie a rozvoja dopravnej infraštruktúry bolo investovaných 747 904 tis. Sk zo ŠR a 2 991 616 tis. Sk zo zdrojov EU. 
Výška prostriedkov investovaných do rozvoja bývania a technickej infraštruktúry obcí, miest a regiónov dosiahla výšku 145 871 tis. Sk.
Prostredníctvom grantovej schémy rozvoja ľudských zdrojov boli poskytnuté zdroje vo výške 33 686 tis. Sk.
Spolufinancovanie zo ŠR pre rozvoj sociálnej a zdravotnej starostlivosti v regiónoch dosiahlo výšku 26 797 tis. Sk a zdroje EU 107 187 Sk.
Aby sa podporil rozvoj systému vzdelávania, výška investovaných finančných čiastok dosiahla úroveň 33 686 tis. Sk.
S cieľom využiť zdroje generujúce hospodársky rast a trvalú konkurencieschopnosť sa investovali zdroje vo výške 7 362 tis. Sk.
Do rozvoja cestovného ruchu a kúpeľníctva sa investovalo 66 056 tis. Sk.
	Výška finančných zdrojov zo ŠR v oblasti zvýšenia efektívnosti energet. hospodárstva a rozvoja komunálnej energetiky dosiahla 1 007 tis. Sk a zdroje zo spolufinancovania EU boli vo výške 4 027 tis. Sk.
Nezanedbateľnú čiastku predstavovali aj zdroje zo ŠR vo výške 620 870 tis. Sk a  zdroje EU vo výške 2 079 300 tis. Sk. v oblasti ochrany vôd.
Do ochrany klímy a ovzdušia sa investovali čiastky vo výške 7 189 tis. Sk.
Narábanie s odpadmi a odstraňovanie starých záťaží predstavuje v každodennom živote nepostrádateľnú zložku, preto sa v tomto regióne investovli zdroje vo výške 5 000 tis. Sk.

4.	Regionálny operačný program Slovensko –Východ 
     (ROP Slovensko – Východ)

	Výška finančnej čiastky v oblasti modernizácie a rozvoja dopravnej infraštruktúry činila 467 463 tis. Sk.
Zvyšné údaje regionálneho operačného programu „Východ“ sú uvedené v tabuľke číslo 1.